CELEX: 31987R0900
Language: el
Date: 1987-03-30 00:00:00
Title: Κανονισμός (ΕΟΚ) αριθ. 900/87 της Επιτροπής της 30ής Μαρτίου 1987 που τροποποιεί για τρίτη φορά τον κανονισμό (ΕΟΚ) αριθ. 1152/86 σχετικά με τις ενέργειες διαφήμισης και προώθησης όσον αφορά το συμπυκνωμένο βούτυρο που προορίζεται για την άμεση κατανάλωση

Avis juridique important

|

31987R0900

Κανονισμός (ΕΟΚ) αριθ. 900/87 της Επιτροπής της 30ής Μαρτίου 1987 που τροποποιεί για τρίτη φορά τον κανονισμό (ΕΟΚ) αριθ. 1152/86 σχετικά με τις ενέργειες διαφήμισης και προώθησης όσον αφορά το συμπυκνωμένο βούτυρο που προορίζεται για την άμεση κατανάλωση  

Επίσημη Εφημερίδα αριθ. L 088 της 31/03/1987 σ. 0025 - 0025

***** ΚΑΝΟΝΙΣΜΟΣ (ΕΟΚ) αριθ. 900/87 ΤΗΣ ΕΠΙΤΡΟΠΗΣ  της 30ής Μαρτίου 1987  που τροποποιεί για τρίτη φορά τον κανονισμό (ΕΟΚ) αριθ. 1152/86 σχετικά με τις ενέργειες διαφήμισης και προώθησης όσον αφορά το συμπυκνωμένο βούτυρο που προορίζεται για την άμεση κατανάλωση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1338/86 (2), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 1152/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3668/86 (4), προβλέπει ενέργειες διαφήμισης και προώθησης όσον αφορά το συμπυκνωμένο βούτυρο που προορίζεται για την άμεση κατανάλωση και μπορεί να πωλείται σε μειωμένη τιμή δυνάμει του κανονισμού (ΕΟΚ) αριθ. 3143/85 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3157/86 (6)·  ότι το άρθρο 1 παράγραφος 2 του κανονισμού (ΕΟΚ) αριθ. 1152/86 προβλέπει την εκτέλεση των ενεργειών πριν από την 1η Απριλίου 1987 και το άρθρο 7 τη διαβίβαση της τεχνικοοικονομικής έκθεσης πριν από την 1η Ιουλίου 1987· ότι, λόγω της αλλαγής ημερομηνίας λήξεως για τη διαβίβαση ενός αντιγράφου της συμβάσεως, θα πρέπει να μεταφερθεί η ημερομηνία λήξεως για την περίοδο εκτελέσεως των ενεργειών και η διαβίβαση της τεχνικοοικονομικής έκθεσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1152/86 τροποποιείται ως εξής:  1. Στο άρθρο 1 παράγραφος 2, η ημερομηνία «1η Απριλίου 1987» αντικαθίσταται από την ημερομηνία «16 Οκτωβρίου 1987».  2. Στο άρθρο 7, η ημερομηνία «1η Ιουλίου 1987» αντικαθίσταται από την ημερομηνία «16 Νοεμβρίου 1987» και η ημερομηνία «1η Σεπτεμβρίου 1987» από την ημερομηνία «16 Ιανουαρίου 1988».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαρτίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 119 της 8. 5. 1986, σ. 27.  (3) ΕΕ αριθ. L 105 της 22. 4. 1986, σ. 15.  (4) ΕΕ αριθ. L 339 της 2. 12. 1986, σ. 15.  (5) ΕΕ αριθ. L 298 της 12. 11. 1985, σ. 9.  (6) ΕΕ αριθ. L 294 της 17. 10. 1986, σ. 8.